ΚΑΝΟΝΙΣΜΟΣ (ΕΚ) αριθ. 3137/94 ΤΟΥ ΣΥΜΒΟΥΛΙΟΥ της 15ης Δεκεμβρίου 1994 για τον καθορισμό, για την αλιευτική περίοδο 1995, των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3759/92

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), και ιδίως το άρθρο 9 παράγραφος 3,

την πρόταση της Επιτροπής,

Εκτιμώντας:

ότι το άρθρο 9 παράγραφος 1 του κανονισμού (ΕΟΚ) αριθ. 3759/92 προβλέπει τον καθορισμό κατ' έτος μιας τιμής προσανατολισμού για καθένα από τα προϊόντα ή ομάδες προϊόντων που απαριθμούνται στο παράρτημα ΙΙ του εν λόγω κανονισμού-

ότι, βάσει των δεδομένων που διατίθενται σήμερα όσον αφορά τις τιμές για τα εν λόγω προϊόντα και των κριτηρίων που αναφέρονται στο άρθρο 9 παράγραφος 2 του εν λόγω κανονισμού, θα πρέπει να αυξηθούν, να διατηρηθούν ή μειωθούν οι τιμές αυτές, ανάλογα με τα είδη, για την αλιευτική περίοδο 1995-

ότι οι τιμές ή τα ποσά που καθορίζονται σε Ecu από τον παρόντα κανονισμό, θεσπίζοντι σύμφωνα με το γεωργονομισματικό καθεστώς που ισχύει για το 1994 σύμφωνα με τον κανονισμό (ΕΟΚ) αριθ. 3813/92 (2), και ιδίως το άρθρο 13 παράγραφος 2- ότι θα πρέπει, λοιπόν, να προβλεφθεί η έναρξη ισχύος τους κατά τη διάρκεια του εν λόγω έτους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές προσανατολισμού της αλιευτικής περιόδου από την 1η Ιανουαρίου έως τις 31 Δεκεμβρίου 1995, για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 3759/92 και τις εμπορικές κατηγορίες στις οποίες αναφέρονται, καθορίζονται όπως ορίζεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1994.

Για το Συμβούλιο

Ο Πρόεδρος

A. MERKEL

(1) ΕΕ αριθ. L 388 της 31. 12. 1992, σ. 1- κανονισμός όπως τροποποιήθηκε από τον κανονισμό (ΕΟΚ) αριθ. 1891/93 (ΕΕ αριθ. L 172 της 15. 7. 1993, σ. 1)

(2) ΕΕ αριθ. L 387 της 28. 12. 1992, σ. 1- κανονισμός όπως τροποποιήθηκε από τον κανονισμό (ΕΚ) αριθ. 3528/93 (ΕΕ αριθ. L 320 της 22. 12. 1993, σ. 32).

ΠΑΡΑΡΤΗΜΑ

"(σε Ecu/τόνο)"" ID="1">1. Σπαρίδες θαλάσσης (συναγρίδες, λιθρίνια, φαγγριά, τσιπούρες κ.λπ.) (Dentex dentex e Pagellus spp.)> ID="2">Κατεψυγμένες, σε παρτίδες ή αρχικές συσκευασίες που περιέχουν ομογενή προϊόντα> ID="3">1 265"> ID="1">2. Καλαμάρια του είδους Loligo patagonica> ID="2">Κατεψυγμένα, μη καθαρισμένα, σε αρχικές συσκευασίες που περιέχουν ομογενή προϊόντα> ID="3">922"> ID="1">3. Καλαμάρια (Ommastrephes sagittatus)> ID="2">Κατεψυγμένα, μη καθαρισμένα, σε αρχικές συσκευασίες που περιέχουν ομογενή προϊόντα> ID="3">796"> ID="1">4. Ψάρια Illex argentinus> ID="2">Κατεψυγμένα, μη καθαρισμένα, σε αρχικές συσκευασίες που περιέχουν ομογενή προϊόντα> ID="3">758"> ID="1">5. Σουπιές (Sepia officinalis, Rossia macrosoma) και σεπιόλες (Sepiola rondeletti)> ID="2">Κατεψυγμένες, σε αρχικές συσκευασίες που περιέχουν ομογενή προϊόντα> ID="3">1 583"> ID="1">6. Χταπόδια (Octopus spp.)> ID="2">Κατεψυγμένα, σε αρχικές συσκευασίες που περιέχουν ομογενή προϊόντα> ID="3">1 422"> ID="1">7. Μαύρα γλωσσοειδή (Rheinhardtius hippoglossoides)> ID="2">Κατεψυγμένα, σε αρχικές συσκευασίες που περιέχουν ομογενή προϊόντα> ID="3">1 526"> ID="1">8. Ολόκληροι μερλούκιοι του γένους Merluccius spp.> ID="2">Κατεψυγμένοι, σε αρχικές συσκευασίες που περιέχουν ομογενή προϊόντα> ID="3">1 101"> ID="1">9. Φιλέτα μερλούκιου του γένους Merluccius spp.> ID="2">Κατεψυγμένα, σε αρχικές συσκευασίες που περιέχουν ομογενή προϊόντα> ID="3">1 388"> ID="1">10. - Γαρίδες του είδους Parapenaeus longirostris> ID="2">Κατεψυγμένες, σε αρχικές συσκευασίες που περιέχουν ομογενή προϊόντα> ID="3">4 838"> ID="1">- Άλλα είδη της οικογένειας Penaeidae> ID="2">Κατεψυγμένες, σε αρχικές συσκευασίες που περιέχουν ομογενή προϊόντα> ID="3">6 483">